# Claire Forlani

Claire Antonia Forlani (Twickenham, Londres, Anglaterra, 17 de desembre de 1971) és una actriu britànica de cinema i televisió.

## Biografia

Nasqué a Twickenham a Londres, filla de Barbara Dickinson, d'origen anglès, i de Pier Forlani, un mànager de música provinent de Ferrara, Itàlia. Als onze anys Forlani ingressà a l'Arts Educational School de Londres, on començà a preparar la seva futura carrera d'actriu.
Als sis anys en què romangué en aquesta acadèmia, estudià dansa a més d'interpretació, la qual cosa li va obrir les portes per a interpretar més tard obres com The Nutcracker i Orpheus in the Underworld. Havent actuat al teatre, la televisió britànica la contractà per a una sèrie televisiva i per a una pel·lícula de televisió.
Els pares de Forlani volgueren ajudar a la seva filla a obtenir papers en pel·lícules de cinema, per la qual cosa decidiren el 1993 traslladar-se a San Francisco. Aviat arribà la primera oferta de la indústria cinematogràfica nord-americana: fou seleccionada en aquell mateix any per a la mini-sèrie de televisió J. F. K.: Reckless Youth i seguidament per a la pel·lícula de cinema Police Academy: Mission to Moscow.
A continuació Forlani intervingué a algunes pel·lícules, fins que el 1996 participà en La roca, protagonitzada per Sean Connery i Nicolas Cage. Un any més tard obtingué finalment el reconeixement de la crítica per la seva interpretació a The Last Time I Committed Suicide, després d'haver actuat a pel·lícules que en la seva majoria havien estat intranscendents.
Amb el seu paper a Meet Joe Black, a la qual fou coprotagonista ambBrad Pitt i Anthony Hopkins, adquirí el 1998 una àmplia fama entre el públic nord-americà i internacional.
Els seus últims papers han estat a la sèrie CSI: New York, com a la Dr. Peyton Driscoll, i més recentment a la primera temporada de la sèrie Camelot interpretant a la mare del Rei Artur, Lady Igraine.

## Filmografia
### Cinema

| Any | Pel·lícula | Personatge | Notes |
| 1991, 1992 | Press Gang | Judy Wellman | Debut |
| 1992 | Gypsy Eyes | Katarina | |
| 1994 | Police Academy: Mission to Moscow | Katrina | |
| 1995 | Mallrats | Brandi Svenning | |
| 1996 | The Rock | Jade Angelou | |
| 1996 | Basquiat | Gina Cardinale | |
| 1998 | Meet Joe Black | Susan Parrish | |
| 1998 | Basil | Julia Sherwin | |
| 1998 | Into my heart | Nina | |
| 1999 | Mystery Men | Monica | |
| 2000 | Boys and Girls | Jennifer Burrows | |
| 2001 | Antitrust | Alice Poulson | |
| 2003 | The Medallion | Nicole James | |
| 2003 | The Pentagon Papers | Patricia Marx | Com a esposa de Daniel Ellsberg |
| 2003 | Gone Dark | Monica Prince | També coneguda com The Limit |
| 2004 | Bobby Jones: A Stroke of Genius | Mary Malone Jones | |
| 2005 | Green Street | Shannon Dunham | Titulada Green Street Hooligans als EUA |
| 2005 | The Shadow Dancer | Isabella Parish | Titulada Shadows in the Sun als EUA |
| 2005 | Ripley Under Ground | Cynthia | |
| 2006 | Nightmares & Dreamscapes - "Crouch End" | Doris Freeman | |
| 2006–07 2010 | CSI: NY | Dr. Peyton Driscoll | Temporada 3 (nou episodis) Temporades 4 i 6 (un episodi cadascuna) |
| 2007 | Hallam Foe | Verity Foe | |
| 2007 | Carolina Moon | Tory Bodeen | |
| 2008 | Flashbacks of a Fool | Ruth Davies | |
| 2008 | In the Name of the King: A Dungeon Siege Tale | Solana | |
| 2008 | Beer for My Horses | Annie | |
| 2009 | Shannon's Rainbow | Christine | |
| 2009 | False Witness | Pippa Porter | |
| 2009 | Not Forgotten | Katie | |
| 2010 | Love's Kitchen | Kate Templeton | |
| 2011 | Camelot | Queen Igraine | Deu episodis |
| 2011–12 | NCIS: Los Angeles | Lauren Hunter | Temporada 2 (2 episodis) Temporada 3 (4 episodis) |
| 2014 | Unity | narrador | |
| 2019 | Five Feet Apart | Meredith | |

## Referències

* ↑ «The Cast of Meet Joe Black - Claire Forlani». Arxivat de l'original el 2018-01-01. [Consulta: 9 maig 2013].
* ↑ Claire Forlani Biography (1972-)

## Enllaços externs

* Claire Forlani Arxivat 2007-12-22 a Wayback Machine. en AskMen.com